মদীনাবাসীদের সাথে তুব্বানের (ইয়েমেনের বাদশাহ) যুদ্ধের ঘটনা...এভাবে যুদ্ধে লিপ্ত থাকাকালে বনূ কুরায়যা গোত্রের দুজন ইহুদি পণ্ডিত তুব্বানের সাথে দেখা করে। বনূ কুরায়যা গোত্রটি কুরায়যার বংশধর। ...মদীনার এই দুই পণ্ডিত ছিলেন আল্লাহর কিতাবে বিশেষ পারদর্শী। তুব্বান মদীনা ও তার অধিবাসীদের ধ্বংস করতে চান, এ কথা শুনে তারা তার সাথে দেখা করে। তখন তারা তাকে বলে: “হে রাজা! আপনার ইচ্ছা পরিত্যাগ করুন। যদি জিদ ধরেন, তাহলেও আপনার সামনে বাধা আসবে। ফলে আপনি যা চান তা করতে পারবেন না। অথচ অচিরেই আপনার ওপর যে শাস্তি নেমে আসবে তা ঠেকানোর কোনো উপায় আপনার থাকবে না। তুব্বান বললেন:কী কারণে আমার ওপর শাস্তি নেমে আসবে ?